52. schôdza NR SR - 13.deň - A. dopoludnia
Dátum: 2026-06-12
Poslanec: Krúpa, Juraj 
Druh vystúpenia: Vystúpenie v rozprave

Ďakujem pán predsedajúci a znevážená Národná rada Slovenskej republiky. Áno, dobre ste počuli, znevážená. Tými rokmi, čo sú tu a naozaj príznivci kompletne celý legislatívny proces. A môžete hovoriť čokoľvek. Naozaj, táto vládna koalícia je absolútnym šampiónom v prázdnení kompletného legislatívneho procesu. Ale si spomeňme, čo všetko ste sem už za toto volebné obdobie priniesli. Napríklad novelu Trestného zákona, potom jeho novelu Trestného zákona, potom novelu Trestného zákona, potom nového Trestného zákona, novelu Trestného zákona, novelu Trestného zákona, novelu Trestného zákona. Sedemkrát ste opravovali to, s čím ste prišli na začiatku volieb, a nič iné, len novelou Trestného zákona a teda kauzami Očistec a kauzami pána Gašpara sa nezaoberáme. Zároveň sa vám podarili aj také perfektné kúsky, ako bol pokus o zrušenie Úradu na ochranu oznamovateľov, ktorého zrušenie ste vlastne zrušili spoločne s vojenskými hrobmi. Takže darí sa vám. Darí sa vám riešiť všetko možné, len nie to podstatné. Vy ste hovorili, že v rámci predvolebného boja a v rámci programového vyhlásenia vlády, že ako sa zlacnia potraviny, ako to bude lepší život. Ako sa tu bude bezpečnejšie žiť. Už len to dokazuje, že ste boli úplne mimo, že ste vôbec nedokázali to, čo ste sľubovali, a to už sú pomaly 3 roky za nami. A čo riešime? Riešime novelu volebného zákona a riešime ho akým spôsobom? Presne takým, ako to riešite vždy a ako ste sa ukázali tou mentálnou silou, ktorú máte. To znamená, že rokujeme o niečom, o čom ešte nevieme, ako to bude. Tak napríklad dnes doobeda sme riešili tiež novelu rokovacieho poriadku. Ďalší diamant z dielne tejto vládnej koalície, keď vytvorila nejaký rokovací poriadok, keď zistila, že vlastne nefunguje, tak ho ide meniť. Ešte nevie ako, ale už si schválili, že ho meniť budú. A toto je dnes deto. A treba si povedať jedno: ako, haló, nespíte tam v tej koalícii. Poďte, nie ste za to platení? Naozaj, akože beriete 5 500 € a tam pospávate. Zobuďte sa. Myslíte si, že vaši voliči toto budú akceptovať? No vy sa, a vy sa, pozrite sa, vy ste šéfom, vy ste šéfom klubu, tak zobuďte si vlastný post. Prosím, upokoj. Upokojme sa, prosím. Toto, toto bolo prekvapenie. Prosím, upokojme sa všetci a myslím si, že pán poslanec nespal, aby som bol len fér, len sa pozeral teda do zeme. Nie, nie, nie, nie. Tam, tuto, tuto vyššie. Pokračujme ďalej. Kľud, prosím, kolegovia. Piatok poobede, upokojme sa. Ako vážne. Toto je to znevažovanie Národnej rady Slovenskej republiky, keď sa na to pozrie a potom sa tu ešte urážajú. Každopádne sú veci, ktoré vidíte, že akým spôsobom sa vlastne pristupuje k veciam, ktoré boli reálne dobré. Reálne dobré. Veď začínala tá korešpondenčná voľba, že ľudia si na ňu postupne zvykali, hej? Že najprv bolo nejakých 7 000, potom 15 a podobne a tak ďalej. Až nakoniec to bolo 59 000 ľudí. Ja si myslím, že to jasne dokazuje to, že ten zákon bol dobrý. Že ten zákon bol naozaj dobrý, bol efektívny a prinášal naozaj záujem ľudí žijúcich v zahraničí, aby sa naozaj zaujímali o to naše dianie na Slovensku aj takým spôsobom, že sa budú podieľať práve na volebnom procese. Proste ten piedestál demokracie, ten moment oslavy demokracie, možnosť voliť. A vy ste sa rozhodli obmedziť. Vy ste sa rozhodli jednoducho ísť cestou, ktorá bude túto voľbu obmedzovať. Vy síce hovoríte, že tá voľba bude ďalej pokračovať, teda že bude umožnená, no ale bude umožnená spôsobom, ktorý limituje občanov sa na nej podieľať, pretože je to všetkým jasné, bude riešená len prostredníctvom volieb na našich zastupiteľských úradoch. No a zoberte si krajiny, ktoré sú naozaj veľké rozlohou, že sú to napríklad Spojené štáty, že je to napríklad Kanada alebo iné, kde máme kopec Slovákov žijúcich, zahraničných Slovákov, ktorí tam žijú a ktorí by asi aj chceli voliť, ale musia jednoducho cestovať, musia si to naplánovať a tak ďalej. A ja vám poviem aj, trošku odbočím z toho, o čom hovorím. Včera. Ja sa napríklad teraz v poslednej dobe teším aj z tej našej vynikajúcej atlétky Emy Zapletalovej, ktorá už vyhrala troje preteky na Diamantovej lige. A viete, je veľmi dobre, že tí naši atléti to naozaj nemajú jednoduché. Trénujú kade-tade pod mostami, proste v kadejakých posilňovniach alebo hocijakých štadiónoch, ktoré sú úplne rozpadnuté. Tam tie ovály nespĺňajú žiadne normy. A viete, kde sa konajú majstrovstvá Slovenska v atletike? V Ostrave. No my nemáme ani štadión. A teraz sa vrátim. My máme kopec športovo, čo? Nesúťažní študenti? Športovo, čo?, ktorí trénujú v zahraničí, ale reprezentujú Slovenskú republiku. Ale nemajú tie možnosti tu trénovať. Napriek tomu, že máme ministerstvo športu, ktoré nás stojí 200 miliónov, nemáme jednoducho tie podmienky vybudované. Boli kedysi, ale kompletne sa rozpadli. A títo ľudia proste chodia, trénujú v zahraničí, pretože inú možnosť nemajú, ale reprezentujú Slovensko. A my sme na nich všetci hrdí. Ale keby chceli ísť voliť, tak môžu prísť buď domov, alebo môžu ísť voliť napríklad na to zastupiteľstvo v krajine, v ktorej sú. Napríklad taký Erik Černák z Floridy, keby chcel ísť voliť, tak si musí kúpiť letenku a môže ísť do Washingtonu. A v ten deň akurát nemôže mať tréning alebo zápas alebo hocičo iné, alebo iné povinnosti. Napríklad taký Erik Černák z Floridy, keby chcel ísť voliť, tak si musí kúpiť letenku a môže ísť do Washingtonu. A v ten deň akurát nemôže mať tréning alebo zápas alebo hocičo iné alebo iné povinnosti. Ale taký Slavkovský. Juraj, ja som presvedčený, že keby sem prišiel na Slovensko, tak ho voláte na Úrad vlády, Prezidentský palác. Všetci sa s ním chcete odfotiť. Ale keby chceli zvoliť, tak môže ísť do Ottawy. A neviem kedy a ako. A takto to je. Toto je tá realita, ktorú ste urobili, ktorú ste dokázali takto prizniť, proste absolútne pokaziť, jednoducho nepochopiteľné. Ak vy poviete, že niekto mohol sfalšovať hlas, koho? Počúvaj, Erika Černáka. Áno, v Taft, Floride mu niekto prikázal, že ako má hlasovať? Áno? Celej jeho rodine a čo má dať do obálky alebo Slavkovskému alebo ja neviem hocikomu z týchto? Áno? Toto tvrdíte? Že oni sú nesvojprávni títo ľudia, že im hocikto hocičo povie, že im ešte sfalšujú hlas alebo že im niekto niečo nakáže? Toto je to, čo hovoríte. Uvedomujete si to? Ja myslím, že vám fakt uchádza normálne tá, takže čo, čo hovoríte. To môže platiť možno na nejakých slaboduchých, ale reálne sú to proste rozprávky. Taktiež si musíte uvedomiť aj ďalšiu vec, že vy hovoríte presne o týchto podvodoch, ale v dôvodovej správe o tom nie je zmienka, ani slovo. Ani slovo. Čiže vy meníte zákon, lebo hovoríte, že dochádzalo k podvodom, ale v dôvodovej správe, v základe ktorého zdôvodňujete, že sa ten zákon mení, to neuvádzate. Takže ste si to vymysleli. Pretože to nemáte tam nikde napísané. A nemáte žiadny dôkaz, ktorým by ste to podložili. Boli to aj dokonca nejaké vystúpenia, vzácne vystúpenia niektorých koaličných kolegov v rámci aspoň faktických poznámok, ktorí sami potvrdili, že dôkazy na to nie sú. Ale si to urobí. Takže tuto niekde ideme a ja si myslím, že ľudia si to začínajú uvedomovať. Ja si myslím ale, že vám sa darí v inej veci, okrem toho, že ekonomicky vám to teda nejde a tie všetky kroky, ktoré ste urobili a konsolidácie teda sa vám nedaria. Ľudia to cítia veľmi dobre a aj spolu s týmito krokmi, ktoré robíte, budú jednoznačne, ja som presvedčený, mobilizovať voličov, aby voliť išli. Ja som presvedčený, že budete ešte z toho prekvapený, koľko ľudí reálne zmobilizujete. Týmto spôsobom, týmto zákerným spôsobom, ktorým pristupujete k týmto zákonom a komplikujete a sťažujete život ľuďom. Ďakujem.